বললাম, তাদের সন্তান-সন্ততি আছে না? বললেন, বেশির ভাগেরই তো আছে মনে হয়| বললাম, মনে হয়না, আছে এবং তাদের অধিকাংশই প্রতিষ্ঠিত | আর এই প্রতিষ্ঠার পিছনে অবদান কার জানেন? বললেন, বাপ মার | বললাম, একদম ঠিক। কিন্তু আজ সেই বাপ মা ওখানে কেন? টাকা তো ঠিকই কামাই করে দিছিল? বললেন, তাদের তো টাইম নাই | বললাম, কেন? বললেন, কাজের চাপ | বললাম, কার জন্য এত কাজ, এত সময় খরচ এত আয়? বললেন, সন্তানদের জন্য | বললাম, তার সন্তানরা কি তার সাথে এমন আচরণ করবেনা? বললেন, করতে পারে | বললাম, করতে পারেনা, অবশ্যই করবে | জানতে চাইলেন, কেন? বললাম, দুইটা কারণ | প্রথমটা হলো, সে তার বাবা মার সাথে এমনটা করছে, তাই এটা তার প্রাপ্য | আর দুই নম্বর কারণ হলো,সে তার সন্তানদেরও সময় দিচ্ছেনা | ভালো করে খোঁজ নিয়ে দেখেন, আজ যে বাপ মা বৃদ্ধাশ্রমে আছেন, তারাও তাদের সন্তানদের সময় দেন নাই | শুধু বেশি বেশি টাকা আয় করেছেন আর সন্তানদের রেখেছেন ডে-কেয়ার এ | যখন বাবা মায়ের আদর দরকার ছিল, বিশেষ করে মায়ের, যা বাবা মায়ের সাথে আত্মিক সম্পর্ক গড়ে তোলার সময়, তখন তারা সময় দেন নাই | রেখেছেন ডে-কেয়ার সেন্টারে | তো আজ যখন বৃদ্ধ বাবা মায়ের সন্তানদের দরকার, তখন তারাও ব্যস্ত নিজ নিজ কাজে | সময় নাই | রেখেছেন অল কেয়ার সেন্টারে | আর তৈরী করেছেন, ফাদার ডে, মাদার ডে! যাতে বছরে একদিন অন্তত দেখা করা যায় তাদের সুখী করতে | বললেন, তাই তো! এমন তো ভেবে দেখিনি! বললাম, ভাই,সব কিছুরই একটা হিসাব আছে | হিসাব মিলবেই| কিন্তু আমরা ভুল সূত্রে হিসাব করি আর অন্যের দোষ দেই! দোষ ওই বাপ মায়েরও ছিল| এখন সন্তানের| আবার এই সন্তানই বৃদ্ধ হয়ে তার সন্তানদের দোষারোপ করবে | কি অদ্ভুদ আর উদ্ভট আমাদের জীবন ধারা! তাই না, বড় ভাই?